gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8643, del 26-09-2019 (2019/9010)

CORRECCIÓ d'errades de la Resolució de 4 de juliol de 2019, de la directora general de Recursos Humans, per la qual es publica l'adjudicació definitiva del concurs de trasllats per a cobrir diverses places de metge o metgessa de família d'equip d'atenció primària d'institucions sanitàries dependents de la Conselleria de Sanitat Universal i Salut Pública, convocat per Resolució de 27 de novembre de 2017, del director general de Recursos Humans i Econòmics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8643

Data del DOGV
:   26-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/9010


Data del document
:   20-09-2019

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública

CORRECCIÓ d'errades de la Resolució de 4 de juliol de 2019, de la directora general de Recursos Humans, per la qual es publica l'adjudicació definitiva del concurs de trasllats per a cobrir diverses places de metge o metgessa de família d'equip d'atenció primària d'institucions sanitàries dependents de la Conselleria de Sanitat Universal i Salut Pública, convocat per Resolució de 27 de novembre de 2017, del director general de Recursos Humans i Econòmics. [2019/9010]  
  
  
Advertida una errada aritmètica en l'annex de la Resolució de 4 de juliol de 2019, de la directora general de Recursos Humans, per la qual es publica l'adjudicació definitiva del concurs de trasllats per a cobrir diverses places de metge o metgessa de família d'Equip d'Atenció Primària d'institucions sanitàries dependents de la Conselleria de Sanitat Universal i Salut Pública, convocat per Resolució de 27 de novembre de 2017, del director general de Recursos Humans i Econòmics (DOGV 8590, 12.07.2019), es procedeix a la seua correcció, reproduint-se a continuació l'annex correcte.  
La present correcció d'errades no suposa cap modificació de les places adjudicades a les persones concursants ni de la data de cessament.  
  
València, 20 de setembre de 2019.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 8587, del 09-07-2019 (2019/6977)

ACORD de 5 juliol de 2019, del Consell, d'autorització de l'expedient de rescabalament CMAYOR/2017/29/62 per obligacions contretes en 2018.
-------------------------------------------------------------------------------------------------------------------------------------------

### Dades del document

Número de DOGV
:   8587

Data del DOGV
:   09-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6977


Data del document
:   05-07-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Descriptors 

:   * Conselleria de Política Territorial, Obres Públiques i Mobilitat

ACORD de 5 juliol de 2019, del Consell, d'autorització de l'expedient de rescabalament CMAYOR/2017/29/62 per obligacions contretes en 2018.  
 [2019/6977]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller de Política Territorial, Obres Públiques i Mobilitat, el Consell, prèvia deliberació, en la reunió de 5 de juliol de 2019,  
  
  
ACORDA  
  
Primer  
Autoritzar l'aprovació per la persona titular de la Conselleria de Política Territorial, Obres Públiques i Mobilitat de l'expedient de rescabalament CMAYOR/2017/29/62, com a conseqüència dels serveis prestats de transport públic interurbà de viatgers en l'Àrea Metropolitana de València, corresponents a la concessió CVV-258 Llíria-Cheste, entre l'1 de gener de 2018 i el 31 de desembre de 2018, per 12.561,31 - (IVA inclòs).  
  
Segon  
Autoritzar la imputació al pressupost de 2019 de les obligacions econòmiques contretes en 2018, per import de 12.561,31 ?.  
  
València, 5 de juliol de 2019  
  
La consellera secretaria,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8564, del 06-06-2019 (2019/5037)

Informació pública de la versió preliminar del Pla general modificada.
----------------------------------------------------------------------

### Dades del document

Número de DOGV
:   8564

Data del DOGV
:   06-06-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/5037


Data del document
:   29-04-2019

Organisme emissor
:   Ajuntament d'Almussafes

Tipus de document
:   Anunci

Descriptors 

:   * Almussafes
    * administració local
    * pla d'urbanisme

Informació pública de la versió preliminar del Pla general modificada. [2019/5037]  
El Ple de l'Ajuntament d'Almussafes, en sessió extraordinària celebrada el dia 11 d'abril de 2019, va adoptar l'acord de sotmetre la versió preliminar del Pla general modificada, incloent-hi els informes i al·legacions que sustenten la modificació proposada, a informació pública, amb una audiència de vint dies, tal com establix l'article 53.6 de la LOTUP, per haver-se modificat la zonificació del territori, desqualificat sòls dotacions i al seu torn qualificat nou sòl dotacional per a la ubicació de la dotació de l'Institut d'Ensenyament Secundari. Correspon la publicació d'anunci en el Diari Oficial de la Generalitat Valenciana.  
  
Durant el termini esmentat qualsevol interessat podrà consultar el contingut de l'expedient i presentar noves al·legacions referides als canvis proposats, en les dependències municipals (Departament d'Urbanisme) i el pàgina web de l'Ajuntament.  
  
Almussafes, 29 d'abril de 2019.- L'alcalde: Antonio González Rodríguez.
Diari Oficial de la Generalitat Valenciana


Sumari del DOGV 8550, del 17-05-2019 (2019/3982)

Notificació de la sentència dictada en judici verbal número 791/2017.
---------------------------------------------------------------------

### Dades del document

Número de DOGV
:   8550

Data del DOGV
:   17-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3982


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en judici verbal número 791/2017. [2019/3982]  
Demandant: Comunitat de Propietaris de l'Edifici Zenia Mar Bloc I-II.  
Procurador: José Luis Vera Saura.   
Demandats: Ahmad Torabbeigi i Soghra Torabbeigi.  
Raquel Manuel Sánchez, lletrada de l'Administració de justícia del Jutjat de Primera Instància número 2 d'Orihuela, faig saber que en les actuacions de judici verbal seguides en aquest jutjat amb el número 791/2017, a instàncies de la part actora la Comunitat de Propietaris de l'Edifici Zenia Mar Bloc I-II contra Ahmad Torabbeigi i Soghra Torabbeigi, s'ha dictat sentència de data 30 de gener de 2019.  
Es posa en el seu coneixement que tenen a la seua disposició en la Secretaria d'aquest jutjat còpia de la sentència de data 30 de gener de 2019 i se'ls fa saber que contra aquesta es pot interposar recurs d'apel·lació davant l'Audiència Provincial d'Alacant, en el termini de 20 dies a comptar des de la notificació, havent de consignar un depòsit de 50,00 - en el compte (número 0183-0000-00-núm. proc.: 4 dígits-any: 2 dígits) del Banesto, sucursal d'Orihuela (3025).  
I perquè servisca de notificació a Ahmad Torabbeigi i Soghra Torabbeigi, actualment en parador ignorat, s'expedeix el present edicte per a la seua publicació en el Diari Oficial de la Generalitat Valenciana i la seua col·locació en el tauler d'anuncis d'aquest jutjat.  
  
Orihuela, 2 d'abril de 2019.- La lletrada de l'Administració de justícia: Raquel Manuel Sánchez.
Diari Oficial de la Generalitat Valenciana


Sumari del DOGV 8527, del 11-04-2019 (2019/2723)

Notificació de la sentència dictada en el judici verbal número 391/2018.
------------------------------------------------------------------------

### Dades del document

Número de DOGV
:   8527

Data del DOGV
:   11-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2723


Organisme emissor
:   Jutjat de Primera Instància Número 3 de Llíria

Tipus de document
:   Edicte

Notificació de la sentència dictada en el judici verbal número 391/2018. [2019/2723]  
Demandant: Ferretech Herramega, SL.  
Procurador: Javier García Guillen.  
Demandat: herència jacent i hereus ignorats de María Valor Albiach.  
  
  
María José Perosanz Sanchis, lletrada de l'Administració de justícia del Jutjat de Primera Instància i Instrucció número 3 de Llíria i el seu partit judicial, fa saber, que en aquest jutjat del meu càrrec, se segueixen actuacions de judici verbal número 391/2018 a instàncies de Ferretech Herramega, SL, representada per Javier García Guillen, contra herència jacent i ignorats hereus de María Valor Albiach, en els quals s'ha dictat sentència la part dispositiva de la qual és del següent tenor literal:  
  
Estime la demanda interposada pel procurador Javier García Guillén, en nom i representació de Ferretech Herramega, SL, i condemne la part demandada, herència jacent de María Valor Albiach, al fet que abone a l'entitat actora la quantitat de 1.664,52 euros, més els interessos legals a comptar des de la data d'interpel·lació judicial, amb imposició de les costes processals a l'entitat demandada.  
  
Notifiqueu aquesta resolució a les parts i feu-los saber que és ferma.  
  
Porteu l'original al llibre de sentències.  
Així ho pronuncie, mane i signe Marta Marzal Escrivá, magistrada jutgessa del Jutjat de Primera Instància i Instrucció número 3 de Llíria.»  
Atés que aquesta demandada es troba en parador ignorat, s'expedeix aquest edicte perquè li servisca de notificació de forma legal.  
  
  
Llíria, 14 de març de 2019.- La lletrada de l'Administració de justícia: María José Perosanz Sanchis.
Diari Oficial de la Generalitat Valenciana


Sumari del DOGV 8577, del 25-06-2019 (2019/5328)

Notificació de la sentència dictada en el judici verbal número 1357/2018.
-------------------------------------------------------------------------

### Dades del document

Número de DOGV
:   8577

Data del DOGV
:   25-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5328


Organisme emissor
:   Jutjat de Primera Instància Número 8 d'Elx

Tipus de document
:   Edicte

Notificació de la sentència dictada en el judici verbal número 1357/2018. [2019/5328]  
En el present procediment judici verbal desnonament precari seguit a instàncies de Buildingcenter, SAU contra els ignorats ocupants c/ Celia Lozano, número 18, planta 2, porta 3, s'ha dictat sentència el tenor literal de la qual és el següent:  
  
«Sentència número 102/2019  
Elx, 6 de maig de 2019  
Agustín Valero Maciá, magistrat jutge del Jutjat de Primera Instància número 8 d'Elx i el seu partit, he vist les presents actuacions de judici verbal promogudes pel procurador Lorenzo C. Ruiz Martínez, en nom i representació de Buildingcenter, SAU, sota la direcció lletrada de Carla Belón Bordes, contra ignorats ocupants de l'habitatge situat a Elx, carrer Celia Lozano, número 18, planta 2, porta 3, declarats en rebel·lia; he dictat, en nom del rei, la present sentència amb base en els següents  
  
Dispositiva  
Estime la demanda interposada pel procurador Lorenzo C. Ruiz Martínez, en nom i representació de Buildingcenter, SAU, contra ignorats ocupants de l'habitatge situat a Elx, carrer Celia Lozano, número 18, planta 2, porta 3:  
1. Declare el desnonament, per precari, dels demandats.  
  
2. Condemne els demandats a deixar lliure, vàcua i expedita l'habitatge a la disposició de l'actora, sota prevenció de llançament.  
  
3. S'imposen les costes a la part demandada.  
Notifiqueu la present resolució a les parts, i feu-los saber que contra aquesta és procedent recurs d'apel·lació a interposar en el termini de 20 dies davant aquest jutjat, havent d'acreditar la constitució de depòsit per import de 50 euros mitjançant ingrés en el compte de consignacions d'aquest jutjat, així com, si escau, pagar la taxa establida per Llei 10/2012.  
Aquesta és la meua sentència, de la qual caldrà portar un testimoniatge a les actuacions, i incorporar l'original al llibre de sentències, definitivament jutjant en primera instància, que pronuncie, mane i firme.»  
  
I atés que aquests demandats, ignorats ocupants c/ Celia Lozano, número 18, planta 2, pis 3, es troben en parador ignorat, s'expedeix el present edicte a fi que els servisca de notificació de forma deguda, amb publicació en el Diari Oficial de la Generalitat Valenciana.  
  
Elx, 14 de maig de 2019.- La lletrada de l'Administració de justícia: Lucia López Moreno.
Diari Oficial de la Generalitat Valenciana


Sumari del DOGV 8553, del 22-05-2019 (2019/4230)

Notificació de la sentència dictada en el judici verbal número 18/2017.
-----------------------------------------------------------------------

### Dades del document

Número de DOGV
:   8553

Data del DOGV
:   22-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4230


Organisme emissor
:   Jutjat de Primera Instància Número 2 de Catarroja

Tipus de document
:   Edicte

Notificació de la sentència dictada en el judici verbal número 18/2017. [2019/4230]  
En aquest procediment seguit a instàncies de Diego Antonio Godoy Puertes contra Stoyanov Kpstadinov i Stoyan Borisov Gadzev s'ha dictat sentència l'encapçalament i dispositiva de la qual són com segueix:  
  
«Sentència número 21/2018  
Andrea Natividad Genovard, jutgessa de reforç transversal del Jutjat de Primera Instància i Instrucció número 2 de Catarroja i el seu partit judicial, he vist aquestes actuacions del judici verbal número 18/2017, seguides a instàncies del procurador dels tribunals Arcadio Martínez Valls en nom i representació de Diego Antonio Godoy Puertes contra Stoyan Borisnov Gadzev declarat en situació de rebel·lia processal i Asen Stoyano v Kostadinov representat per la procuradora dels tribunals Mercedes Moll Barrachina sobre reclamació de rendes.  
  
En virtut de les facultats atorgades per la Constitució i en nom del rei és procedent dictar la següent resolució amb els següents,  
Dispositiva  
Estime la demanda formulada pel procurador dels tribunals Arcadio Martínez Valls en nom i representació de Diego Antonio Godoy Puertes contra Stoyan Borisov Gadzev declarat en situació de rebel·lia processal i Asen Stoyanov Kostadinov representat per la procuradora dels tribunals Mercedes Moll Barrachina; i en conseqüència condemne els demandats a abonar a la part actora la quantitat de 3.278,43 euros, més els interessos legals des de la data de presentació de la demanda.  
  
Tot això amb imposició a la demandada a les costes d'aquest procediment.  
Notifiqueu aquesta resolució a les parts i feu-los saber que aquesta no és ferma i en contra es pot interposar recurs d'apel·lació en el termini dels 20 dies següents a la seua notificació, a presentar en aquest jutjat i del qual coneixerà l'Audiència Provincial de València.  
Així, aquesta és la meua sentència, de la qual s'expedirà testimoniatge literal per a la seua unió a les actuacions, que pronuncie, mane i signe, Andrea Natividad Genovard, jutgessa de reforç transversal dels jutjats de Catarroja.»  
  
Atés que aquest demandat Stoyan Birosov Gadzev, es troba en parador ignorat, s'expedeix aquest edicte perquè li servisca de notificació de forma deguda.  
  
Catarroja,10 de gener de 2019.- La lletrada de l'Administració de justícia: Encarnación Cabeza Rodríguez.
Diari Oficial de la Generalitat Valenciana


Sumari del DOGV 8507, del 15-03-2019 (2019/2012)

Notificació de la sentència dictada en el judici verbal número 1002/2017.
-------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2012


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el judici verbal número 1002/2017. [2019/2012]  
De: Casva Seguridad, SL.  
Contra: Ferran Aparici Dols.  
  
En aquest procediment verbal seguit a instàncies de Casva Seguretat, SL, contra Ferran Aparici Dols, s'ha dictat sentència, el tenor literal de la qual és el següent:  
  
«Sentència número 13/2019  
Castelló de la Plana, 5 de febrer de 2019  
  
Diana Moreno Martín, magistrada jutgessa del Jutjat de Primera Instància número 8 de Castelló de la Plana i el seu partit, he vist aquestes actuacions de judici verbal seguides en aquest Jutjat sota el número 1002/2017, en les quals ha sigut part demandant la mercantil Casva Seguridad, SL, que actua a través del seu representant legal Luis Enrique Batalla Reigada i part demandada Ferran Aparici Dols, en situació de rebel·lia processal, sobre reclamació de quantitat.  
  
Dispositiva  
Estime substancialment la demanda formulada per la mercantil Casva Seguridad, SL, contra Ferran Aparici Dols, i en conseqüència condemne Ferran Aparici Dols al fet que abone a la part actora, i pels conceptes expressats en la demanda i en aquesta resolució, la quantitat de 1660,25 euros, més els interessos legals des de la interposició de la demanda, fins a la data de la sentència, i a partir de la sentència els interessos de l'article 576 de la Llei d'enjudiciament civil, i al pagament de les costes processals causades.  
Notifiqueu aquesta sentència a les parts i feu-los saber que és ferma i en contra no es pot interposar cap recurs.  
Lliureu i uniu testimoniatge d'aquesta resolució a les actuacions amb inclusió de l'original en el llibre de sentències.  
Així, aquesta és la meua sentència, que pronuncie, mane i signe.»  
Atés que el demandat, Ferran Aparici Dols, es troba en parador ignorat, s'expedeix aquest edicte perquè li servisca de notificació de forma deguda.  
  
Castelló de la Plana, 7 de febrer de 2019.- El lletrat de l'Administració de justícia: Marco Antonio Bautista Torres.
Diari Oficial de la Generalitat Valenciana


Sumari del DOGV 8562, del 04-06-2019 (2019/5547)

Notificació de la sentència dictada en el procediment ordinari número 954/2018.
-------------------------------------------------------------------------------

### Dades del document

Número de DOGV
:   8562

Data del DOGV
:   04-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5547


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment ordinari número 954/2018. [2019/5547]  
Dunia M.ª Valero Morant, lletrada de l'Administració de justícia del Jutjat de Primera Instància número 4 de Dénia, faig saber que en el procediment ordinari número 954/2018 seguit a instàncies de Juri Gilbo contra Heinz Dieter Helmut Tischer i Ingrid Karen Tischer s'ha dictat una sentència, que, literalment, és com segueix:  
  
«Dispositiva  
Estime la demanda interposada per Juri Gilbo, representat pel procurador José Vicente Bonet Camps i sota la direcció tècnica del lletrat José Espasa Mulet, contra Heinz Dieter Helmut Tischer i Ingrid Karen Tischer, i dispose:  
A) Declare la resolució del contracte de compravenda d'immobles situats a Dénia, urbanització Monte Pego, partida Marjal 40-A, immoble I, amb referència cadastral 4388681CR0855W5881JF i immoble II, amb referència cadastral 9280429BO6696Z3445YW, subscrit entre l'actora i els demandats en data 5 de maig de 2017 per incompliment dels demandats.  
B) Condemne Heinz Dieter Helmut Tischer i Ingrid Karen Tischer a restituir a Juri Gilbo la suma de 55.000, 00 euros.  
C) Condemne Heinz Dieter Helmut Tischer i Ingrid Karen Tischer a pagar a Juri Gilbo la suma de 54.000,00 euros en concepte de danys i perjudicis derivats de l'incompliment i conforme al que es va pactar en el contracte provat de data 5 de maig de 2017.  
Quant a les costes produïdes, les impose a la part demandada.  
  
Contra aquesta sentència es pot interposar un recurs d'apel·lació en el termini de 20 dies a comptar des que siga notificada a les parts.  
Així, aquesta és la meua sentència, que pronuncie, mane i signe.»  
  
I atés que aquests demandats, Heinz Dieter Helmut Tischer i Ingrid Karen Tischer, estan en parador ignorat, expedisc aquest edicte a fi que els servisca de notificació de forma deguda.  
  
Dénia, 9 de maig de 2019.- La lletrada de l'Administració de justícia: Dunia María Valero Morant.
Diari Oficial de la Generalitat Valenciana


Sumari del DOGV 8519, del 01-04-2019 (2019/2194)

Notificació de la sentència dictada en el procediment de guarda i custòdia número 823/2018.
-------------------------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2194


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 823/2018. [2019/2194]  
Demandant: Mery Pius.  
Procuradora: Ana Isabel Serna Nieva.  
Demandat: Thomas Oregbe Aigbovbiosa Omakaro.  
María Cabezuelo Campos, lletrada de l'Administració de justícia del Jutjat de Primera Instància número 9 de València faig saber que en les actuacions de família, guarda, custòdia o aliments de fills menors no matrimonials no consensuats, seguides amb el número 823/2018, a instàncies de Mery Pius contra Thomas Oregbe Aigbovbiosa Omakaro en situació de rebel·lia en les quals, el 22 de febrer de 2019, s'ha dictat sentència, la part dispositiva de la qual diu així:  
  
  
«Estime la demanda presentada per Mery Pius contra Thomas Oregbe Aigbovbiosa Omakaro i es declaren els següents efectes respecte als fills menors:  
1r. La pàtria potestat sobre els menors serà compartida i s'atribuirà el seu exercici exclusiu a la demandant, a la qual s'encomana també la seua guarda i custòdia.  
2n. No pertoca fixar règim de visites del demandat amb els menors.  
  
3r. El pare abonarà 150 - mensuals en concepte d'aliments per a cadascun dels fills, quantitat que s'actualitzarà anualment conformement a l'Índex de Preus del Consum.  
Les despeses extraordinàries s'abonaran a mitges.  
Notifiqueu aquesta resolució a les parts.  
No pertoca fer exprés pronunciament sobre la imposició a costes.  
  
Així, aquesta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà de la seua notificació, segons la nova redacció de l'article 458.1 de la Llei d'enjudiciament civil donada per la Llei 37/2011, de 10 d'octubre, i previ depòsit de la quantitat de 50 - en el compte de consignacions d'aquest jutjat, que pronuncie, mane i signe.»  
  
I perquè servisca de notificació de forma deguda a Thomas Oregbe Aigbovbiosa Omakaro, en rebel·lia, expedisc i signe aquest edicte.  
  
València, 1 de març de 2019.- La lletrada de l'Administració de justícia: María Cabezuelo Campos.